Iktatószám: 0-0074/2019/AJDI

MEGHÍVÓ

A Károli Gáspár Református Egyetem Állam- és Jogtudományi Doktori Iskola nevében szeretettel meghívjuk a

XVI. alkalommal megrendezésre kerülő

Jogász Doktoranduszok Szakmai Találkozójára

A konferencia az Igazságügyi Minisztérium *A jogászképzés színvonalának emelését célzó programok keretében történő, „Doktori Iskolák támogatása”* c. program támogatásával valósul meg.

A konferencia időpontja: 2019. november 15. (péntek) 09:00 óra

Helyszín: 1042 Budapest, Viola u.2−4. Károli Gáspár Református Egyetem Állam- és Jogtudományi Kar

Rendezvényünk lehetőséget biztosít a doktoranduszok legfrissebb kutatási eredményeinek bemutatására.

A konferencián a következő szekcióüléseken vehetnek részt az érdeklődők:

1. Civilisztika
2. Bűnügyi tudományok
3. Államtudományok
4. Munkajog és szociális jog
5. Angol nyelvű szekció
6. Jogelmélet, jogtörténet

A megjelölt szekciókba nem pontosan illő témájú előadásokra is sor kerülhet.

A szekcióüléseken 15 perces referátum előadására van lehetőség, amelyet 5-10 perces vita követhet.

A tervezett előadásuk címét és szekcióját 2019. október 8-ig kérjük eljuttatni a doktori.ajk@kre.hu címre. A tárgy rovatban legyenek kedvesek feltüntetni: „DF-jelentkezes”.

Az eddigi évekhez hasonlóan, a konferenciát követően utókiadvány megjelenését tervezzük. Kérjük, hogy az előadások írott változatát 2019. november 15-ig küldjék el a doktori.ajk@kre.hu címre. A tárgy rovatban legyenek kedvesek feltüntetni: „DF-publ.” A benyújtott írásokból szerkesztőbizottság választja ki a megjelenésre alkalmas tanulmányokat.

Budapest, 2019. október 3.

Tisztelettel:

Prof. Dr. Jakab Éva DSc

 KRE Állam- és Jogtudományi Doktori Iskolájának vezetője